नाना पाटेकर की जगह 'बाहुबली' के भल्लालदेव की धांसू एंट्री, 'हाउसफुल 4' में दिखेगा खतरनाक रोल  
राणा दग्गुबाती की एंट्री
'हाउसफुल 4' में होगा खतरनाक रोल
बाहुबली में निभाया था भल्लालदेव का किरदार
पटकथा लेखक-निर्देशक फरहाद समजी ने खुलासा किया है कि 'बाहुबली' स्टार राणा दग्गुबाती उनकी आगामी फिल्म 'हाउसफुल 4' में खतरनाक भूमिका निभाते दिखेंगे. फिल्म में राणा को नाना पाटेकर की जगह लिया गया है. अभिनेत्री तनुश्री दत्ता द्वारा यौन उत्पीड़न का आरोप लगाए जाने के बाद उन्हें फिल्म से बाहर होना पड़ा था. राणा ने मुंबई में नवंबर से फिल्म की शूटिंग शुरू की थी. फरहाद ने फिल्म के बारे में बताया, "मुझे लगता है कि उनकी भूमिका के बारे में बात करना जल्दबाजी होगी. यह एक महत्वपूर्ण भूमिका है. वह फिल्म में खतरनाक किरदार में हैं." इसमें अभिनेता अक्षय कुमार, रितेश देशमुख और बॉबी देओल भी प्रमुख भूमिकाओं में हैं.
फिल्म में सिर्फ राणा को ही किसी अन्य की जगह नहीं रखा गया है, बल्कि अक्टूबर में यौन उत्पीड़न का आरोप लगने के बाद साजिद खान को भी निर्देशक का पद छोड़ना पड़ा था. 'हाउसफुल 3' का निर्देशन साजिद समजी और फरहाद समजी ने किया था. 
 
A post shared by Rana Daggubati (@ranadaggubati) on Dec 8, 2018 at 10:35pm PST
इस फिल्म के अकेले निर्देशक होने के कारण होने वाले दबाव के बारे में उन्होंने कहा, "अगर इसमें तीन निर्देशक होते, तो भी दबाव होता. उसी तरह अकेले भी दबाव है. बड़ी फ्रेंचाइजी होने की वजह से दबाव होता ही है. और, यह भी है कि फिल्म दीवाली पर रिलीज होगी."